
Anexă nr.3 la H.C.L nr.___________
CONTRACT-cadru
de delegarea a gestiunii serviciului de salubrizare pentru activitatea de colectarea cadvrelor animalelor de pe domeniul public si predarea acestora unitatilor de ecarisaj, prin concesiune
CAPITOLUL  I

PĂRŢI CONTRACTANTE
MUNICIPIUL TIMIŞOARA, cu sediul in Timişoara,  Bv. C.D. Loga nr.1, judeţul Timiş cod fiscal 14756536, tel. 0256-408.300, fax. 0256-490.635,  reprezentat prin Nicolae Robu - Primar şi Smaranda Haracicu - Director Direcţia Economică, în calitate de delegatar
şi
 S.C. ............................................S.R.L./S.A, cu sediul în localitatea ......., str. ....... nr. ......, sectorul/judeţul ......., înmatriculată la registrul comerţului cu nr. ......, cod unic de înregistrare ......, cont nr. ......, deschis la ......., titulară a Licenţei nr. ....... din ......., emisă de ......., reprezentată de ......., având funcţia de ........  şi de ......, având funcţia de ......., în calitate de delegat
au încheiat prezentul contract, în temeiul Hotărârii de aprobare a atribuirii contractului de delegare nr................ din data de .............................., adoptată de catre Consiliul Local al Municipiului Timişoara în baza procedurii de .................................................... organizată în conformitate cu prevederile legale în vigoare.

CAPITOLUL  II
DISPOZIŢII GENERALE

1. Anexele contractului

Art. 1   (1) Din prezentul contract fac parte integrantă urmatoarele anexe:

a)  Caietul de sarcini al serviciului şi anexele care fac parte integrantă din acesta;
b)  Regulamentul serviciului de salubrizare;

c)  Programul şi termenele de realizare a investiţiilor din sarcina delegatului ;

d)  Tarifele pentru activitatea delegată;
e)   Indictorii de performanţă;

(2)  Anexele la prezentul contract de delegare au aceeaşi valoare contractuală între părţi ca şi dispoziţiile cuprinse în contract. Împreună constituie documentele delegării prin concesiune.
CAPITOLUL III. 

DISPOZIŢII SPECIALE
 1. Aria delegării

Art. 2  Aria delegării cuprinde aria teritorială a Municipiului Timişoara.
2.Obiectul contractului
Art. 3  Obiectul contractului îl constituie:

1. Dreptul exclusiv de a presta următoarea activitate specifică serviciului de salubrizare:
-  colectarea cadvrelor animalelor de pe domeniul public şi predarea acestora unităţilor de ecarisaj.
2. Delegarea sarcinilor şi responsabilităţilor cu privire la prestarea propriu-zisă a activităţii de colectarea cadvrelor animalelor de pe domeniul public şi predarea acestora unităţilor de ecarisaj, inclusiv dreptul şi obligaţia de a administra şi de a exploata infrastructura concesionată aferentă activităţii.
 3. Durata contractului

Art. 4  (1) Durata contractului de delegare a gestiunii este de .......... ani  începând de la data atribuirii  acestuia.
 (2) Contractul poate fi prelungit  pentru o perioadă egală cu cel mult jumătate din durata iniţială, prin acordul de voinţă al părţilor,  care vor încheia un act adiţional  cu cel puţin 6 luni înainte de încetarea lui.

(3) Contractul poate fi prelungit în cazul în care operatorul la cererea delegatarului  şi pentru buna executare a activităţii de dezinsecţie, dezinfecţie şi deratizare a realizat investiţii care nu ar putea fi amortizate în termenul rămas până la expirarea contractului iniţial decât printr-o creştere excesivă a tarifelor şi taxelor. 

 4. Drepturile delegatului

Art. 5 - Delegatul are următoarele drepturi:
a) de a exploata, în mod direct, pe riscul şi răspunderea sa, activitatea ce face obiectul prezentului contract;
a)  de a încasa contravaloarea pentru activitatea prestată;

b) de a iniţia modificarea şi/sau completarea prezentului contract, în cazul modificării reglementărilor şi/sau a condiţiilor tehnico-economice care au stat la baza încheierii acestuia;

c) de a aplica tariful aprobat conform legislaţiei în vigoare;

d) de a solicita delegatarului ajustarea  tarifelor.
 5. Drepturile delegatarului

Art.6 - Delegatarul are următoarele drepturi:

a) de a aproba studiile de fezabilitate şi programele de reabilitare, extindere şi modernizare a sistemului public aferent activităţii delegate;

c) de a refuza, în condiţii temeinic motivate şi justificate, aprobarea  ajustării  tarifelor propuse de delegat;

d) de a  solicita delegatului informaţii periodice cu privire la nivelul şi calitatea serviciului prestat;

e) de a convoca la audieri delegatul, în vederea stabilirii măsurilor necesare pentru remedierea unor deficienţe apărute în executarea serviciului, precum şi în vederea concilierii diferendelor aparute în relaţia cu utilizatorii;

f) de a verifica şi controla modul de realizare de către delegat a activităţii  delegate şi

stadiul executării lucrărilor de investiţii asumate prin contract;

g) de a sancţiona delegatul în cazul în care acesta nu asigură continuitatea serviciului sau nu prestează activitatea la indicatorii de performanţă şi nivelurile de calitate la care s-a obligat prin

prezentul contract si caietul de sarcini;

h) de a solicita daune-interese în cazul în care delegatul renunţă la prestarea activităţii;

i) de a rezilia contractul, în condiţiile legii şi al prezentului contract;
j) de a extinde sau restrânge obiectivele şi suprafeţele prevăzute în anexele parte integrantă din caietul de sarcini în condiţiile art.18 alin.2 din caietul de sarcini.
 6. Obligaţiile delegatului

Art. 7 - Delegatul are următoarele obligaţii:

a) să obţină de la autorităţile competente avizele, atestatele, acordurile şi autorizaţiile necesare prestarii activităţii delegate;

b) să respecte legislaţia şi reglementările în vigoare aplicabile activităţii delegate, precum şi indicatorii de performanţă ;
c) să presteze activitatea conform prevederilor regulamentului serviciului de salubrizare al municipiului Timişoara şi caietului de sarcini a serviciului  de salubrizare pentru activitatea de colectarea cadvrelor animalelor de pe domeniul public şi predarea acestora unitătilor de ecarisaj;
d) să întocmească fişe de fundamentare pe elemente de cheltuieli pentru tarifele propuse spre

aprobare în conformitate cu normele de stabilire, ajustare şi modificare a tarifelor pentru serviciul delegat, aprobate de către autoritatea de reglementare competentă;

e) să ia măsurile necesare pentru respectarea normelor de sănătate şi securitate în muncă;

f) să aplice metode performante de management care să conducă la reducerea costurilor de operare;

g) să fundamenteze necesarul anual de fonduri pentru realizarea lucrărilor de revizii şi reparaţii din surse proprii;

h) să efectueze lucrările de revizii şi reparaţii planificate la termenele stabilite în cărţile, normativele, prescripţiile şi specificaţiile tehnice aferente utilajelor, echipamentelor şi instalaţiilor exploatate;

i) să furnizeze delegatarului informaţiile solicitate şi să asigure accesul organelor de control la toate datele şi documentele, inclusiv contabile, necesare verificării şi evaluării modului de organizare şi de funcţionare a serviciului delegat, în conformitate prevederile legale în vigoare;

j) să nu subdelege/subcontracteze prestarea activităţii de colectarea cadvrelor animalelor de pe domeniul public şi predarea acestora unităţilor de ecarisaj, în tot sau în parte, altor operatori;

k) să informeze şi să notifice, de îndată, delegatarul despre cauzele sau evenimentele de natură să conducă la reducerea activităţii sau la imposibilitatea realizării serviciului şi măsurile ce se impun pentru asigurarea continuităţii serviciului;

l) să platească despăgubiri persoanelor fizice sau juridice pentru prejudiciile aduse din culpa sa;

m) să asigure continuitatea prestării serviciului în condiţiile stipulate în contract, inclusiv în cazul retragerii licenţei sau încetării contractului de delegare din alte cauze decât termenul ori forţa majoră, până la preluarea acesteia de către alt operator, dar nu mai mult de 90 de zile;

n) să realizeze, la termen, investiţiile, conform angajamentelor asumate prin contract; 
o) să plateasca redevenţa la valoarea prevazută şi la termenul stabilit în contractul de delegare; 
p) să restituie bunurile de retur în mod gratuit şi libere de orice sarcini, la încetarea contractului de delegare a gestiunii;
r) să înfiinţeze un dispecerat cu program de funcţionare permanent; 

s) să înfiinţeze un  registru  în care va înregistra toate reclamaţiile/sesizările formulate verbal de petenţi şi va lua măsurile  ce se impun pentru soluţionarea acestora. În registru se vor consemna: numele şi prenumele petentului, precum  şi a persoanei  care a înregistrat reclamaţia/sesizarea, adresa, data şi ora reclamaţiei/sesizării, data şi ora soluţionării reclamaţiei/sesizării, numărul de ordine al reclamaţiei/sesizării care va fi comunicat  petentului. La sesizările formulate , în scris, va răspunde în termen de 30 zile de la înregistrarea acestora; 

t) să asigure personalul autorizat necesar pentru prestarea activităţilor asumate prin contract  precum şi conducerea operativă prin dispecerat, asigurarea mijloacelor tehnice şi a personalului de intervenţie;
ț) să respecte condiţiile impuse de natura activităţilor  (materiale cu regim special, condiţii de siguranţă în exploatare, protecţia mediului, protecţia muncii, condiţii privind folosirea şi protejarea patrimoniului, etc.).

 7. Obligaţiile delegatarului

Art. 8 - Delegatarul are următoarele obligaţii:

a) să  analizeze şi să aprobe  ajustarea  tarifelor pe baza fundamentării tehnico-economice prezentată de delegat, în conformitate cu prevederile legale în vigoare;

c) să sprijine delegatul în vederea autorizării lucrărilor de investiţii şi reparaţii pe domeniul public şi privat al unităţii  administrativ-teritoriale, în conformitate cu reglementările legale în vigoare;

d) să menţină echilibrul contractual şi să respecte angajamentele asumate faţă de delegat prin prezentul contract;

e) să notifice delegatului apariţia oricaror împrejurari de natura să aduca atingere drepturilor acestuia.
8. Indicatorii de performanţă
Art.9 - Prestarea serviciului public delegat, se va face de către delegat cu respectarea indicatorilor de performanţă pentru activitatea de colectarea cadvrelor animalelor de pe domeniul public şi predarea acestora unităţilor de ecarisaj, stabiliţi în anexa la prezentul contract şi prevazuţi în Regulamentul serviciului de salubrizare a Municipiului Timişoara.
Art. 10 - Indicatorii de performanţă stabilesc condiţiile de calitate şi continuitate ce trebuie asigurate şi respectate de către delegat în prestarea activităţii.

Art. 11 – (1) Delegatul va transmite delegatarului, în termenul solicitat de către acesta, informaţiile necesare evaluarii  şi cuantificării indicatorilor de performanţă.

(2) Netransmiterea informaţiilor la termen ori furnizarea de informaţii eronate sau incomplete atrage răspunderea contravenţională  delegatului.
 9.  Tarife. Încasarea contravalorii serviciilor prestate
Art. 12  (1) Delegatul este obligat să presteze utilizatorilor activitatea delegată numai pe bază de tarife aprobate conform prevederilor legale aplicabile.
 (2)  Plata prestaţiilor activităţilor de dezinsecţie, dezinfecţie, deratizare şi tratamente fitosanitare se va face conform prevederilor ...........  din Caietul de sarcini şi în limita disponibilităţilor financiare ale delegatarului.

Art. 13  (1) Tarifele, conform ofertei, pentru prestarea activităţii de colectarea cadvrelor animalelor de pe domeniul public şi predarea acestora unităţilor de ecarisaj delegate la data intrării în vigoare a contractului de delegare sunt cele din anexa la prezentul contract.

(2) Delegatul are dreptul să solicite, în fiecare an, în luna ianuarie, ajustarea tarifelor pentru activitatea de dezinsecţie, dezinfecţie şi deratizare, precum  şi tratamente fitosanitare, conform  Ordinului  Preşedintelui A.N.R.S.C. nr.109/2007  privind aprobarea Normelor  metodologice de stabilire, ajustare şi modificare a tarifelor pentru activităţile specifice serviciului de salubrizare a localităţilor, utilizând parametrul de ajustare,  respectiv  indicele preţurilor de consum comunicat de Institutul Naţional de Statistică la capitolul- Servicii; propunerea de ajustare se face conform legislaţiei specifice, în vigoare la data solicitării.

Pentru noile tarife se va încheia un act adiţional la prezentul contract.
 10. Redevenţa. Garanţii 
Art.14 - Redevenţa  este de......... din valoarea facturilor încasate lunar de către delegat pentru activitatea de colectarea cadvrelor animalelor de pe domeniul public şi predarea acestora unităţilor de ecarisaj prestată. 

Art. 15 - Plata redevenţei se face prin Ordin de Plată în contul delegatarului  deschis la Trezoreria Municipiului Timişoara până în data .........................................În acest sens, delegatul va întocmi şi înainta delegatarului  un centralizator, în 2 exemplare, în care va înscrie: luna, serviciul prestat, valoarea facturilor emise pe luna respectivă, valoarea facturilor încasate şi redevenţa de plată dedusă din valoarea facturilor încasate.

Art.16 - Până la data de ___ a fiecărui an se va face regularizarea redevenţei pentru anul anterior luându-se în calcul întreaga valoare  a facturilor emise şi încasate pentru activităţile prestate în baza prezentului contract.

Art.17 - Redevenţa se datorează pentru toate sumele încasate  în anul de referinţă indiferent de perioada în care au fost facturate.
Art.18 - Nerespectarea de către delegat a obligaţiei de plată a redevenţei  sau executarea cu întârziere  a acestei obligaţii  conduce la plata  de penalităţi calculate în conformitate cu prevederile legale în vigoare.
Art. 19 – (1) În termen de  30  zile de la data semnării prezentului contract, delegatul constituie cu titlu de garanţie de bună execuţie o sumă fixă în procent de 20 % din valoarea anuală a contractului.

(2) Garanţia de buna execuţie în cuantum  de ............................lei, se depune de către delegat la o bancă care are sediul/filiala în localitatea Timişoara, într-un cont purtător de dobânda din care delegatarul va putea preleva penalităţile şi sumele datorate de delegat în baza contractului.
(3) În urma  unei prelevări de penalităţi din acest cont, delegatul va depune în termen de 30 de zile diferenţa necesară până la concurenţa sumei stabilite de.........................lei sau întreaga sumă dacă aceasta a fost prelevată în totalitate.
(4) Dovada constituirii garanţiei de bună execuţie se face prin ordin de plată sau scrisoare de garanţie bancară şi se va transmite în copie delegatarului.

(5) Contul de garanţie de bună execuţie va fi liber de orice sarcini sau clauze impuse de delegat sau bancă, care să facă imposibilă prelevarea penalităţilor stabilite şi datorate delegatarului.
Art. 20 - Delegatarul are dreptul să execute garanţia de buna execuţie în următoarele cazuri:

a) delegatul nu realizează lucrările de investiţii, cantitativ şi calitativ, la termenele angajate;

b) pentru a preleva penalităţile şi sumele datorate de delegat din neplata redevenţei;

c) delegatul renunţă la prestarea activităţii, caz în care acesta nu este exonerat şi de plata unor daune-interese faţă de delegatar.
 11. Sarcinile delegatului în domeniul investiţiilor
Art. 21  (1) Investiţiile  pentru  modernizare activităţii cad exclusiv în sarcina delegatului.  
(2) Investiţiile care se realizează din fonduri proprii ale delegatului se amortizează de către acesta pe durata derulării contractului.

(3) Delegatul va prezenta concepţia proprie de modernizarea a activităţii şi va prezenta  programul şi termenele de realizare a investiţiilor,  anexă la prezentul contract.
 12. Răspunderea contractuală

Art.22 - Nerespectarea dovedită de către părţile contractante a obligaţiilor contractuale prevăzute în prezentul contract atrage răspunderea contractuală a părţii în culpă.

Art. 23 - Partea în culpă este obligată la plata penalităţilor prevăzute la art.26 din prezentul contract.

Art.24 – Se penalizează cu 5% pe lună din valoarea facturii lunare, nerespectarea prevederilor art.18 din caietul de sarcini.
Art.25 – În cazul în care din penalităţi nu se acoperă paguba, partea în culpa este obligată suplimentar la daune - interese.
13. Forţa majoră
Art. 26 - Niciuna dintre părţile contractante nu răspunde de neexecutarea la termen sau/şi de executarea în mod necorespunzător, total ori parţial, a oricărei obligaţii care îi revine în baza prezentului contract de delegare a gestiunii, dacă neexecutarea sau executarea necorespunzatoare a obligaţiei respective a fost cauzată de forţa majoră.

Art. 27 - Partea care invocă forţa majoră este obligată să notifice celeilalte părţi în termen de 48 de ore  producerea evenimentului, precum şi dovada forţei majore şi să ia toate măsurile posibile în vederea limitării consecinţelor lui.

Art. 28 - Dacă în termen de  30 de zile de la producere,  evenimentul respectiv nu încetează, părţile au dreptul să îşi notifice încetarea de plin drept a prezentului contract de delegare a gestiunii fără ca vreuna dintre ele să pretindă daune-interese.

Art. 29 - Întârzierea sau neexecutarea obligaţiilor asumate din motive de forţă majoră nu atrage pentru nici una dintre părţi penalizări sau alte compensaţii.
 14. Condiţii de redefinire a clauzelor contractuale
Art. 30 - Modificarea prezentului contract se face numai prin act adiţional încheiat între părţile contractante.

Art. 31 – (1) Delegatarul poate modifica unilateral partea reglementară a prezentului contract cu notificarea prealabilă, cu 30 de zile, a delegatului, din motive excepţionale legate de interesul naţional sau local, după caz.

(2) În cazul în care modificarea unilaterală a contractului îi aduce un prejudiciu, delegatul are dreptul să primească fără întârziere o justă despăgubire.

(3) În caz de dezacord între delegatar şi delegat cu privire la suma despăgubirii, aceasta va fi stabilită de către instanţa judecatorească competentă, perioadă în care delegatul are obligaţia să respecte obligaţiile contractuale.

Art. 32 - Prezentul contract nu poate fi modificat prin act adiţional, în sensul introducerii în obiectul acestuia a unei activităţi care nu a facut obiectul delegării gestiunii.

Art. 33 - Contractul poate fi modificat în cazul în care orice prevederi ale acestuia devin discordante cu reglementările în domeniu din legislaţia naţională sau legislaţia comunitară, cu menţinerea echilibrului contractual.
 15. Clauze privind menţinerea echilibrului contractual

Art. 34 - (1) Părţile vor urmări permanent menţinerea echilibrului contractual al delegării gestiunii serviciului.

(2) Raporturile contractuale dintre delegatar şi delegat se bazează pe principiul echilibrului financiar al delegării între drepturile care îi sunt acordate delegatului şi obligaţiile care îi sunt impuse.

(3) Delegatul nu va fi obligat să suporte creşterea sarcinilor legate de execuţia obligaţiilor sale, dacă această creştere rezultă în urma unui caz de forţă majoră.
 16. Încetarea contractului de delegare a gestiunii

Art. 35 - (1) Prezentul contract de delegare a gestiunii înceteaza în urmatoarele situaţii:

a) la expirarea duratei contractului;

b) în cazul în care interesul naţional sau local o impune, prin denunţarea unilaterală de către delegatar, cu plata unei despăgubiri juste şi prealabile în sarcina delegatarului;

c) la dispariţia dintr-o cauză de forţă majoră  a sistemului sau în cazul imposibilităţii obiective a delegatului de a-l exploata, prin renunţare, fară plata unei despăgubiri;

d) în cazul falimentului delegatului;

e) în cazul nerespectării obligaţiilor contractuale de către părţi, prin reziliere, cu plata unei despăgubiri în sarcina părţii în culpă;

Art. 36 - (1) Delegatarul are dreptul să rezilieze unilateral contractul dacă constată şi dovedeşte nerespectarea de către delegat a obligaţiilor contractuale şi dacă acesta nu adoptă măsuri pentru atingerea parametrilor de calitate asumaţi prin prezentul contract, în termen de 3 zile.

(2) În cazul unor abateri grave ale delegatului de la reglementările în vigoare privind serviciile de utilităţi publice, delegatarul are dreptul să rezilieze contractul şi să solicite autorităţii competente retragerea licenţei.

(3) Retragerea sau încetarea valabilităţii licenţei atrage revocarea hotărârii de atribuire a contractului de delegare a gestiunii şi conduce la organizarea unei noi proceduri de atribuire pentru selectarea unui nou operator, în condiţiile legii.
 17. Condiţiile de restituire sau repartiţie, după caz, a bunurilor, la încetarea din orice cauză a contractului de delegare a gestiunii, inclusiv a investiţiilor realizate

Art. 37 - (1) Bunurile realizate de delegat în conformitate cu programul de investiţii impus prin contract constituie bunuri de retur care revin de drept delegatarului, gratuit şi libere de orice sarcini, la expirarea contractului delegatarului şi sunt integrate domeniului public al acestuia.

(2) La încetarea din orice cauză a contractului de delegare a gestiunii, bunurile menţionate la alin. (1) revin delegatarului cu plata unei compensaţii către delegat egală cu valoarea neamortizată a investiţiilor realizate de acesta. Delegatarul are dreptul să reţină din compensaţie eventualele sume, penalităţi şi/sau daune-interese datorate de delegat.

Art. 38 - Bunurile proprii ale delegatului rămân în proprietatea acestuia.
18. Litigii

Art. 39 – (1) Delegatarul şi delegatul vor depune toate eforturile pentru a rezolva pe cale amiabilă, orice neînţelegere sau dispută care se poate ivi între aceştia în cadrul sau în legatură cu îndeplinirea contractului.

(2) Litigiile de orice fel ce decurg din executarea, modificarea şi încetarea contractului de delegare a gestiunii se soluţionează de instanţa de contencios administrativ de pe raza în care are sediul delegatarul.
CAPITOLUL IV

DISPOZIŢII FINALE
Art. 40 - Orice comunicare între părţi, referitoare la îndeplinirea prezentului contract, trebuie să fie transmisă în scris.

Art. 41 - Orice document scris trebuie înregistrat atât în momentul transmiterii, cât si în momentul primirii.

Art. 42 - Comunicările dintre părţi se pot face şi prin adresă, fax, e-mail sau prin alte mijloace de comunicare convenite între părţi, cu condiţia confirmării în scris a primirii comunicării.

Art. 43 - Prezentul contract de delegare intră în vigoare la data de................................. şi a fost încheiat azi ........................................ în ..............exemplare originale.

Art. 44 - Limba care guvernează contractul este limba română.

